Държавен вестник, бр. 57, 2003 г., стр. 4

С Т Р .  4
ДЪРЖАВЕН  ВЕСТНИК
Б Р О Й  57
(3) В едномесечен срок от регистрацията по
ал. 1 кметствата изпращат информация за ре-
гистрираните пчелни семейства в областните
дирекции “Земеделие и гори” и Националната
ветеринарномедицинска служба.
(4) За извършване на регистрацията по ал. 1
не се заплаща такса.
(5) Постоянните пчелини задължително са
с ограда. В срока по ал. 2 собственикът поста-
вя на оградата табелка с името си (наимено-
вание на фирмата), адрес (седалище), ЕГН
(БУЛСТАТ), брой на пчелните семейства и
регистрационен номер на пчелина.
(6) Собственикът заявява за вписване в ре-
гистъра по ал. 1 промени на данните, подлежа-
щи на регистрация, в 15-дневен срок от настъп-
ването им.
Чл. 9. (1) Собственици на пчелини могат да
бъдат физически и юридически лица.
(2) Регистрацията по чл. 8, ал. 1 обхваща:
1. данни за собственика на пчелните семейс-
тва—име (наименование на фирмата), адрес
(седалище), ЕГН (БУЛСТАТ);
2. регистрационен номер на пчелина;
3. адрес на пчелина;
4. брой на отглежданите пчелни семейства;
5. брой новозакупени семейства и отводки
към 30 август на съответната година;
6. брой продадени пчелни семейства към 30
август на съответната година;
7. брой новосъздадени пчелни семейства към
30 август на съответната година;
8. брой зазимени пчелни семейства.
(3) В кметствата се води и регистър на пчел-
ните семейства на подвижно пчеларство, в кой-
то се вписват:
1. трите имена на собственика и ЕГН, съот-
ветно за юридическото лице—наименованието
на фирмата и БУЛСТАТ;
2. постоянният адрес по местоживеене на соб-
ственика, съответно адресът на управление на
юридическото лице;
3. постоянното местонахождение на пчелина;
4. регистрационният номер на пчелина;
5. броят на пчелните семейства;
6. мястото, откъдето са придвижени (кметс-
тво), с номер и дата на ветеринарномедицинс-
кото свидетелство;
7. мястото на настаняване;
8. мястото (кметството), закъдето замина-
ват, с номер и дата на ветеринарномедицинско-
то свидетелство.
Чл. 10. (1) Собственикът на пчелното се-
мейство е и собственик на излезлия от него
пчелен рояк.
(2) Когато пчелният рояк е заседнал в чужд
имот, собственик на пчелния рояк е собствени-
кът на имота. Във всички останали случаи соб-
ственик на пчелния рояк е лицето, което го е
намерило.
Чл. 11. (1) Пчелните семейства могат да се
настаняват върху земеделски земи, земи и гори
от горския фонд, собственост на държавата,
общините, физически и юридически лица, как-
то и в урегулирани поземлени имоти.
(2) За устройване на постоянни пчелини с
над 10 пчелни семейства държавата или общи-
ните могат да учредяват право на ползване.
(3) Правото на ползване се прекратява:
1. в случай че лицето, в полза на което е
учредено, преустанови отглеждането на пчел-
ните семейства;
2. със смъртта на лицето, съответно прекра-
тяването на юридическото лице, в полза на което
е учредено; в този случай правото на ползване
се учредява в полза на наследниците, съответно
правоприемниците, които продължават отглеж-
дането на пчелните семейства, или на лицето,
придобило собствеността върху тях.
(4) Когато общината продава земи—частна
общинска собственост, които са ползвани за
пчелини над 20 години и върху които и в мо-
мента се отглеждат над 10 пчелни семейства,
собственикът на пчелина има право да закупи
при равни други условия ползваните от него
земеделски земи или гори и земи от горския
фонд в размер не по-малко от 3 декара—за ниви,
2 декара—за ливади, и 1 декар—за овощни гра-
дини и гори.
Чл. 12. За учредяване право на ползване върху
земеделски земи и върху земи и гори от дър-
жавния горски фонд за устройване на постоян-
ни пчелини с над 10 пчелни семейства се прила-
гат разпоредбите на Закона за горите, Закона
за държавната собственост и Закона за общин-
ската собственост.
Чл. 13. (1) Право на ползване по чл. 12 може
да се учреди в полза на заявителите, когато:
1. в района не са настанени повече от 50 броя
пчелни семейства в радиус 2,5 км;
2. в населени места и вилни зони пчелините
са на разстояние не по-малко от 5 м от границата
на съседа, ако входовете им са ориентирани към
него, и не по-малко от 3 м, ако входовете не са с
лице към границите на съседния имот; при на-
личието на плътна ограда, висока над 2 м, или
когато са разположени на склон и съседният имот
е поне 2 м под нивото на пчелина, пчелините
може да се настаняват и до самата ограда;
3. няма констатирано заразно заболяване по
пчелите и пчелното пило в района от органите на
Националната ветеринарномедицинска служба.
(2) Алинея 1, т. 1 не се прилага за райони,
заети от растителност с обилно нектароотделя-
не—акациеви, липови гори и масиви, засети с
културни медоносни видове.
Чл. 14. При подвижно пчеларство разрешение
за настаняване или преместване на временен
пчелин се издава от кмета в деня на подаване на
молбата при наличие на изискванията на чл. 13,
ал. 1, а за земите от държавния горски фонд—по
реда на чл. 86, ал. 9 от Закона за горите.
Чл. 15. Постоянни и временни пчелини не се
устройват на: